=== Dansk forfatningsproblem ===
London-protokollen fastlagde at enevælde fortsat skulle gælde i hertugdømmerne, selv om Danmark havde fået en demokratisk grundlov. [[Fællesforfatningen]] for den danske [[danske Monarki|helstat]] (kongeriget og hertugdømmerne) skulle sikre at statens fælles anliggender fortsat kunne fungere, trods de forskellige styremåder. Men i 1858 havde det [[tyske forbund]] ophævet [[fællesforfatningen]] for Holstens og Lauenborgs vedkommende, da disse to hertugdømmer samtidig var optaget som medlemmer af det tyske forbund ved [[Wienerkongressen|Wienerfreden i 1815]].<ref>Glenthøj (2014), s. 30</ref> I den fælles dansk-slesvigsk-holstenske regering ([[rigsråd]]et) var der en løbende konflikt mellem de politikere fra Danmark, der ønskede reformer, og de adelige repræsentanter for Holsten, der ønskede en meget konservativ kurs, men samtidig var positive overfor helstaten som konstruktion. De liberale kræfter i Slesvig og Holsten sigtede derimod mod en forbundsstat under det tyske forbund.
Historie